
Forenkla val av representant for gruppa mellombels vitskapleg tilsette for 2019.
Bakgrunn
Styrerepresentanten for gruppa mellombels vitskapleg tilsette vert vald for eitt år om gongen. Ut frå administrasjonsreglementet til universitetet i Oslo skal det veljast to vararepresentantar, men ut frå storleiken til TIK og talet på tilsette i denne gruppa, kan det gjerast unntak slik at det er nok med ein vararepresentant. 

Administrasjonen ved TIK inviterte, via e-post 9.11.2018, dei tilsette i den aktuelle gruppa til å kome med forslag til representant og vararepresentant innan 25.11.2018.
Det kom inn forslag på to namn på tilsette frå gruppa som begge sa seg villige til å stilla til val.
· Stipendiat Henrik Schwabe
· Postdoktor Hilde Reinertsen

Valet vart gjort i eit valmøte. Gruppa vart orientert om dette via e-post 17.12.2018 der det vart kalla inn til valmøte 19.12.2018. Det har ikkje kome inn merknader til dette.
Valmøtet vart gjennomført etter planen og protokoll frå møtet ligg ved og gir grunnlag for følgjande forslag til vedtak:

Hilde Reinertsen vert vald som representant for gruppa mellombels vitskapleg tilsette til TIK-styret for styret si funksjonstid i  2019. Henrik Schwabe vert vald som vararepresentant for Reinertsen for same periode.
	




